1Janlah angkau basikauk kareh ta-radok urang nan labiah tuwo da-ripado angkau, tapi, ajaklah inyo un-tuak mandangakan kato-kato angkau, sa-olah-olah inyo adolah apak angkau. Anggauklah urang-urang nan mudo sabagai karek-an, 2nan urang-urang padusi nan labiah tuwo, anggauklah sabagai mandeh. Urang-urang padusi nan mudo, andaklah angkau anggauk sabagai adiak, jo sikauk nan suci. 3Aromaik-ilah urang-urang nan ma-rando, nan sabana-bana iduik sorang. 4Tapi, jikok surang urang marando, nan layi mampunyoi anak, atau mam-punyoi cucu, mako, anak cucunyo tu lah nan partamu-tamu, nan musti di-bari pangaratian, baraso inyo tu mus-ti mamparatikan kaum kaluarga inyo tu, sarato mambaleh budi urang ga-eknyo, sarato jo anduang inyo tu. Dek karano, itulah parkaro nan ma-nyanangkan ati Allah. 5Jamaat mus-ti mamaliaro urang marando nan sa-bana-bana iduik sorang, sarato indak mampunyoi siapo pun juwo nan ka dapek mamaliaro inyo, nan hanyo ba-arok kabake Allah. Siang malam inyo taruih badowa kabake Allah, untuak mintak partolongan Baliau. 6Tapi, urang marando nan iduik mampatu-ruikkan ka-inginan tabiyaik manusia-nyo, ba-arati inyo lah mati, biyapun inyo layi iduik juwo lai. 7Sampai-kanlah pitunjuak-pitunjuak ko kaba-ke jamaat, supayo inyo tu iduik in-dak bacacek. 8Tapi, jikok ado urang nan indak mamaliaro sanak sudaro-nyo, labiah-labiah kaluarga inyo sandiri, ba-arati urang tu ma-engkari ka-yakinannyo; inyo labiah buruak dari urang nan indak ba-iman. 9Hanyo urang marando nan ma-manuahi saraik-saraik nan bakcan-do iko lah, nan buliah dimasuakkan ka dalam cataiktan urang marando: umuanyo musti indak kurang dari anam puluah tawun, dulu inyo ha-nyo sakali sajo bajunjuangan, 10inyo tamusawua sabagai padusi nan su-ko mampabuwek sagalo parkaro nan elok, umpamonyo, inyo lah mang-gadangkan anak-anaknyo jo sacaro nan elok, suko mambawok tompang urang nan indak punyo tampaik un-tuak bamalam, suko malayani urang-urang nan ba-iman, suko mambantu urang-urang nan kasuliktan, sarato suko mampabuwek sagalo rupo kara-jo nan baiak, jo sacaro nan basung-guah-sungguah. 11Jan dimasuakkan ka dalam ca-taiktan tu, urang-urang marando nan mudo. Dek karano, jikok salero mu-do inyo tu manjadi sangaik kuwaik, inyo tu niyo nak balaki baliak, sarato maninggakan Isa Almasih. 12Mako, inyo tu bi basalah, dek karano, inyo tu bi mamungkie-i janji, nan dibari-kan kabake Baliau. 13Ciyek lai pulo, inyo tu bi mambuwang-buwang wa-katu, nan bi kaluwa masuak ka rumah urang. Sarato nan labiah buruak lai, baraso inyo tu bi mampitanah namo urang lain, sarato bi mancikarauwi urusan urang, sarato mampakecek-kan sagalo parkaro nan indak patuik dipakecekkan. 14Itulah sabauknyo, ambo niyo supayo urang-urang ma-rando nan mudo, bi barumah tang-go baliak, bi mandapekkan anak sara-to bi ma-uruih rumah tanggo, supayo urang-urang nan mamusuahi kito in-dak mandapek kasampatan, untuak mamburuak-buruakkan namo kito. 15Dek karano, ado urang-urang ma-rando nan lah bi tasasek manuruikkan Ubilih. 16Tapi, jikok surang urang pa-dusi nan Kristen, mampunyoi anggota kaluarga nan lah marando, mako, inyo musti mambantu kaluarganyo nan marando tu; jan mampadiyakan jamaat nan manangguang inyo. Jo ca-ro nan baitu, jamaat dapek mamban-tu urang-urang marando, nan sabana-bana indak mampunyoi sanak sudaro. 17Pamimpin jamaat nan mangarajo-kan tugehnyo jo sacaro nan elok, pa-tuik di-aragowi duwo kali lipek, taru-tamu sakali urang-urang nan gigiah bakatubah, sarato jo ma-aja. 18Dek karano, di Alkitauk ado tatulih, ”Jan-lah ditanggang salero jawi nan sa-dang malanyau-lanyau gandun, un-tuak malapehkan buwah gandun dari tangkainyo”, baitu pulo, ”Urang nan bakarajo, ba-hak manarimo upah-nyo”. 19Janlah dipicayo-i, apo nan dituduahkan taradok surang pamim-pin jamaat, antah kok layi dikuwaik-kan, dek duwo atau tigo urang sasi. 20Urang nan babuwek doso, musti di-paringekkan di adok-an kasadonyo ja-maat, supayo nan lain indak mampa-buwek nan bakcando itu. 21Di adok-an Allah sarato jo Isa Almasih, sarato jo malekaik-male-kaik nan tapiliah, ambo sabana ma-mintak, supayo angkau bi ma-ikuik-i pitunjuak-pitunjuak ko, jo sacaro nan indak basangko buruak taradok siapo pun juwo, sarato indak bapiyak ka-bake siya-siyanyo. 22Caliak bana lah dulu, sabalun malatakkan tangan ka-bake surang urang, untuak manatauk-kan inyo sabagai palayan Tuhan. Ji-kok urang lain badoso, jan sato pulo talibaik dalam doso tu. Jagolah diri angkau supayo tatauk suci. 23Janlah ayie sajo nan diminun; minun pulolah anggur agak saketek, untuak panolong karajo paruik ang-kau, dek karano angkau acok sakik-sakik. 24Doso sabagian urang, sabalun di-adieli, lah kaliyatan jo sacaro nan ja-leh. Tapi, doso urang lain baru dikata-wui sasudahnyo. 25Baitu pulo, sagalo pabuatan nan elok lansuang kaliya-tan. Nan sulik kaliyatan pun, indak bisa doh taruih ka ta-and ok.
Copyright
Learn More
min_Latn zho_Hant eng_Latn